!>i C. PLINII HIST. NAT. LIB. VI. 



Scytharum gentes et situs ab Oceano Eoo. 



XIX. 17. Ultra sunt Scytharum populi. Persse illos 

 Sacas in universum appellavere a proxima gente , anti- 

 qui Aramaeos. Scythae ipsi Persas, Chorsaros : et Cau- 

 casum montem, Groucasum, hoc est, nive candidum. 

 Multitudo populorum innumera : et quae cum Parthis 

 ex. quo degat. Celeberrimi eorum Sacae, Massagetae, 

 Dahae, Essedones, Ariacae, Rhymmici, Psicae, Amardi, 

 Histi, Edones, Camae, Camacse, Euchatae, Cotieri, An- 

 tariani, Pialae, Arimaspi, antea Cacidari, Asaei, Oetei. 

 Ibi Napaei interiisse dicuntur, et Apellaei. Nobilia apud 

 eos flumina, Mandrageum et Caspasium. Nec in alia 

 parte major auctorum inconstantia : credo propter innu- 

 meras vagasque gentes. Haustum ipsius maris dulcem 

 esse et Alexander Magnus prodidit : et M. Varro, talem 

 perlatum Pompeio, juxta res grent i Mi thridatico bello, 

 magnitudine haud dubie influentium amnium victo sale. 

 Adjicit idem, Pompeii ductu exploratum, in Bactros 

 septem diebus ex India perveniri ad Icarum flumen , quod 

 in Oxum influt , et ex eo per Caspium in Cyrum sub- 

 vectas, quinque non amplius dierum terreno itinere, ad 

 Phasin in Pontum Indictas posse devehi merces. Insula? 

 toto eo mari multae, vulgata una maxime Tazata. 



